סיינה תתארח בחמישי אצל מכבי תל אביב למשחק הבית הראשון של האלופה הישראלית העונה ביורוליג, כאשר ברקע עדיין מהדהדים לא מעט מפגשי עבר בין שתי הקבוצות. שתיהן נמצאות כרגע במומנטום הפוך, מאחר שהאורחים מגיעים ארצה אחרי הפסדים לאלבה ברלין ולווארזה."מכבי הרשימה אותי מאוד", הודה מאמן סיינה לוקה באנקי. "הקבוצה הזו השתנתה ומה שהרשים אותי הכי הרבה עד עכשיו זה הסדר בהגנה, ההתקפה והזהות של הקבוצה ושיטת המשחק שלה, שמוטמעת בלי קשר לשחקנים שמוחתמים. הם שיחקו מצוין ביחס לזמן שבו השחקנים יחד".
"היקמן עשה שיפור מדהים בשנה האחרונה", המשיך המאמן האורח. "הוא עלה מהליגה השניה באיטליה ונחת בפזארו, שם הוא היה אחד הזרים הטובים בליגה. עכשיו הוא במכבי וממשיך להשתפר. אני חושב שהוא יכול להוסיף הרבה למכבי ת"א. הוא יכול לשחק בעמדות 1 ו-2. גם שרמאדיני מוכר לי מאוד מהתקופה בקאנטו. בעונה שעברה הוא שיחק ביורוליג אולי יותר טוב מאשר במשחקי הליגה האיטלקית".
כשנשאל על מצבה הנוכחי של סיינה, ענה באנקי: "זה אתגר גדול מאוד בשבילי, יש לנו הרבה שחקנים חדשים. מצד שני, הציפיות מאוד גדולות בגלל הצלחות העבר".
סיינה נותנת למבבי הרבה כבוד, הם ילחמו כמו קבוצה קטנה שמפחדת ממכבי, עם הרבה התלהבות!
לסיינה יש סגל טוב אבל לא מחובר ולהוציא את מריו קאסון -הקו הקדמי מעט חלש. השחקן הכי טוב שלהם ,מרסליוס קמפ שמזכיר מאוד את הנרי דומרקנט -פצוע ולכן אין להם שחקן אחד על אחד לדקות המכריעות אבל לדעתי במפגש הבא מול סיינה באולמה הביתי -מכבי עלולה להתקשות ולכן חשוב שמכבי תנצח בהפרש דו ספרתי.